钦定古今图书集成/历象汇编/乾象典/第091卷 > 《选冠子》〈对雪〉张翥
## 钦定古今图书集成/历象汇编/乾象典/第091卷 > 《选冠子》〈对雪〉张翥

冻雨跳空，朔云屯地，陡觉寒无赖。谁从蕊阙，宴罢群
仙，一样佩零珠解。应唤冯夷，起舞，回风搅碎，渺茫银
海。倚南窗、清思盈襟，看尽整容斜态。　君试问、白羽
鸣弰，青貂束锦，千骑猎归烟塞。何如倦客，蜡屐支筇，
乘兴竹边梅外。随处堪寻，卖酒人家，春渚水香挑菜。
趁湖山晴晓，吟魂飞上，玉峰瑶界。